Stromae. Paul van Haver (1985-yil 12-martda tugʻilgan), Stromae (fr), – belgiyalik qoʻshiqchi, repper, qoʻshiq muallifi va prodyuser. U asosan hip hop va elektron musiqa aralashtirilgan musiqa uslubi bilan tanilgan. Stromae 2009-yilda Yevropaning bir qancha mamlakatlarida birinchi oʻrinni egallagan „Alors on danse“ qoʻshigʻi ("Cheese" albomidan) bilan keng jamoatchilik eʼtiboriga tushdi. 2013-yilda uning ikkinchi albomi "Racine carrée" katta tijoriy muvaffaqiyatiga erishdi, albom Fransiyada ikki million nusxada sotildi, shuningdek „Papaoutai“ va „Formidable“ qoʻshiqlari koʻplab chartlarda birinchi oʻrinni egalladi.